*Par atbilžu sniegšanu iepirkuma procedūrā “Tatra T3M tramvaja durvju izgatavošana” (ID Nr. RS/2023/80)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildes un skaidrojumus par šādām tehniskajā specifikācijā ietvertajām prasībām:

**Jautājumi:**

1. Šīm rezerves daļām ir kataloga numuri, un precīzai identifikācijai, lūdzu, norādiet rezerves daļas un komponentu kataloga numuru.

2. Nav līdz galam skaidrs, kurā posmā, kādus darbus, kurš izpilda, vai ir nepieciešams uzstādīt durvis arī tieši pašā tramvajā? Lūdzam skaidri aprakstīt darba posmus un secību, kas jāveic Piegādātājam un kuri Pasūtītājam (norādot detaļas, kuras nodrošina Pasūtītājs).

**Atbildes:**

1. Tramvaja durvis, tai skaitā eņģes un regulēšanas paplāksnes, tiek izgatavotas saskaņā ar Pasūtītāja rasējumiem un tās neatbilst konkrētiem katalogu numuriem.

2. Izpildītāja darba etapi:

2.1. Izgatavot durvju vērtnes saskaņā ar Pasūtītāja rasējumiem;

2.2. ar pavadzīmi no Pasūtītāja noliktavas Rīgā izņemt durvju izgatavošanai nepieciešamo eņģu un regulēšanas paplākšņu skaitu;

2.3. veikt durvju montāžu un pārbaudīt to atbilstību Pasūtītāja tehniskā uzdevuma prasībām;

2.4. Sastādīt durvju pārbaudes aktu par:

- durvju ģeometrisko parametru atbilstības pārbaudi,

- durvju gruntējuma atbilstības pārbaudi,

- durvju vēršanās pretestības pārbaudi.

2.5. Durvis kopā ar aktu nodot Pasūtītājam.

Iepirkumu komisijas priekšsēdētāja Karīna Meiberga